སྐབས་དེར་སྐུ་ཞབས་ཨིན་དི་རེ་ཤི་ཀུ་མར་མཆོག་གིས་གསུང་བཤད་གནང་དོན།འཕགས་བོད་འབྲེལ་མཐུད་ཚོགས་པ་ཐོག་མར་དབུ་འཛུགས་གནང་སྐབས་དཔལ་ལྡན་ཚོགས་གཞོན་མཆོག་དང་།སྐུ་ཞབས་ཀུལ་རྡིབ་ཅནྜ་ཨག་ནི་ཧོཏྲི་ལགས་སོགས་ཡོད་པ་རེད།དེ་རིང་འཕགས་བོད་འབྲེལ་མཐུད་ཚོགས་པ་དབུ་འཛུགས་གནང་ནས་ལོ་ངོ་༡༩ཕྱིན་ཏེ་ད་ལྟ་ལོ་ངོ་༢༠ནང་འཛུལ་བཞིན་ཡོད།འདས་པའི་ལོ་ངོ་༡༩ནང་བོད་ཀྱི་རྩ་དོན་ཐོག་ང་ཚོས་ལས་དོན་གང་མང་བྱས་ཡོད་པ་དང་།དེ་རིང་མངའ་སྡེ་ཁག་༡༨ནས་ཚོགས་མི་༣༥༠ཙམ་ཕེབས་ཐུབ་ཡོད་པ་དེས་བོད་ཀྱི་རྩ་དོན་ཐོག་ཕན་རླབས་ཆེན་པོ་ཡོད་པ་སོགས་གསུངས་གནང་སོང་།ཕྱོགས་མཚུངས་མཛད་སྒོའི་ཐོག་ཧི་མཱ་ཅལ་མངའ་སྡེའི་འཕྲོད་བསྟེན་དང་།ཞིང་ཆུ་འདྲེན་གཏོང་བློན་ཆེན་སྐུ་ཞབས་མ་ཧིན་དར་སིངྒ་ཋཱ་ཀུར་མཆོག་གིས་གཙོས་སྐུ་མགྲོན་རྣམ་པས་ཀྱང་གསུང་བཤད་གནང་སོང་།